open-index/open-wikipedia-markdown huggingface dataset:
תקרית לטיסיה

**תקרית לטיסיה** (Leticia), המכונה גם **מלחמת קולומביה-פרו**, התרחשה בין ה-1 בספטמבר 1932 ל-24 במאי 1933, בין קולומביה ופרו על שטח ביער האמזונס. הסכסוך הסתיים בהסכם בין קולומביה לפרו על חלוקת השטח.

## חשיבות לטיסיה
על אף שמדובר באזור מיוער, לקולומביה יש בו ערך אסטרטגי כיוון שהוא נקודת היציאה היחידה שלה לאמזונאס, וכיוצא מזה לדרום האוקיינוס האטלנטי. במהלך המאה ה-19 בנו הפרואנים את נמל לטיסיה, אך זה הועבר ב-1922 לקולומביה במסגרת הסכם.

## השתלטות אזרחית
הסכסוך היה תוצאה של חוסר סיפוק מהסכם סלומון-לוזאנו והטלת מכסים כבדים על סוכר. המלחמה החלה בהתקוממות פנימית בפרו, והשתלטות אזרחית על העיר איקיטוס בצפון המדינה. בתחילת האירועים ממשלת פרו ניסתה להכחיש קשר להשתלטות, אך עקב דעת הקהל החליטה לתמוך בפעולה, כך שב-1 בספטמבר 1932 שלח הנשיא לואיס מיגל סנצ'ז שתי יחידות של הצבא הפרואני ללטיסיה וטרפסה, שתי התיישבויות הממוקמות באזור האמזונס דרומית לקולומביה של אותם ימים. פעולות אלו זכו להתעלמות מסוימת מצד ממשלת קולומביה באותו זמן.

## פטריוטיות קולומביאנית
רק ב-17 בספטמבר של אותה שנה החליטה הממשלה הקולומביאנית להתייחס לאירועים. הצבא הפרואני שכבר היה ממוקם מצד שתי הגדות של נהר פוטומיו מנע מאוניות מסחר קולומביאניות מעבר ללטיסיה, וגרם להתעוררות פטריוטית בקולומביה וקריאות להילחם באויב הפרואני.

ב-19 בספטמבר דיווח העיתון אל-טיימפו על כך שקיבל מעל 10,000 מכתבים הקוראים למלחמה והחזרת השליטה בלטיסיה. באותו יום צעדו אלפי סטודנטים קולומביאניים ברחובות בוגוטה כשהם קוראים קריאות נגד פרו ובעד התנגדות.

## עוינות
הנשיא סנצ'ז האמין שלקולומביה לא הייתה היכולת להגן על עצמה בשל מחסור בדרכים, בחיל-ים ראוי, ובשל נוכחות צבאית דלה באזור האמזונס. רק בדצמבר 1932 הגיע הגנרל אלפרדו וסקז קובו לנהר האמזון עם צי של אוניות אירופאיות ישנות. רק בתוך 90 יום הצליחה קולומביה לארגן תגובה צבאית הולמת לפלישה הפרואנית.

המתקפה הראשונה של קולומביה כוונה נגד העיר טרפקה, אך זו נכבשה ללא קרב כיוון שהפרואנים לא הציבו בה כוחות. יום לפני כן, ב-14 בפברואר 1933, ניסה חיל האוויר הפרואני להפציץ את הצי הקולומביאני, אך המטוסים החמיצו את המטרות. מכיוון שפרו סבלה מאירועים פנימיים בלימה, ומהתנקשות בנשיא המדינה, השתנה המצב כך שהנשיא החדש ציווה על החיילים הפרואניים לעזוב את לטיסיה.

## פרוטוקול ריו
באותו יום ניתק נשיא קולומביה, אנריקה אוליה, לחלוטין את היחסים עם פרו וציווה על התקפת לטיסיה. ב-30 באפריל 1933 נורה נשיא פרו סנצ'ז, ומחליפו, אוסקר בנאוידס, נפגש עם ראש המפלגה הקולומביאנית הליברלית, אלפונסו לופז פומרחו, כדי להגיע איתו להסכם שימסור את לטיסיה לידי חבר הלאומים. הייתה זו הפעם הראשונה בהיסטוריה בה חיילים ענדו את סמל חבר הלאומים ותיפקדו ככוח שמירת שלום בינלאומי.

קולומביה ופרו נפגשו בריו דה ז'ניירו כדי לחתום על הסכם שלום. בפרוטוקול ריו, פרו ציינה כי "אנו מבכים את האירועים שהתרחשו בספטמבר 1932. ספציפית אלו שפגעו ביחסינו עם קולומביה." הסכם סלומון-לוזאנו נחתם מחדש.

## קישורים חיצוניים

קטגוריה:1932
קטגוריה:1933
קטגוריה:מלחמות קולומביה
קטגוריה:מלחמות פרו
חומעה

**חומעה** (שם מדעי: *Rumex*; שמות נרדפים:
) הוא סוג של צמחים עשבוניים חד-שנתיים או רב-שנתיים במשפחת הארכוביתיים. הסוג מונה 190 עד 200 מינים, הנפוצים ברחבי העולם באזורים בעלי אקלים ממוזג, מתוכם
14 מינים הנפוצים בישראל. מינים רבים עשירים בחומצה אוקסלית, לכן, צריכה מרובה על ידי בני אדם ובעלי חיים עלולה לגרום לתופעות לוואי. המינים החד-שנתיים של החומעה הם בעלי פרחים דו-מיניים.

המין המוכר ביותר, חומעה מצויה (*R. acetosa*), אינו נפוץ בר בישראל, אולם מגדלים אותו כירק לסלט או להכנת מרק, וניתן לרכוש אותו בשווקים.

השורש חמ"ע קיים בארמית כמקביל של שורש חמ"צ בעברית, וזהו ככל הנראה מקור השם. שכן, שם הצמח בערבית מגיע מאותו השורש (בערבית: حُمّاض; תעתיק: חמאץ').

## סוגים נפוצים בישראל
* [ממוזער|חומעה מסולסלת ליד [כרם מהר"ל]]חומעת האווירון
* חומעת החוף (*R. maritimus*)
* חומעת החורש (*R. cassius*)
* חומעת הפקעת (*R. tuberosus*)
* חומעה ורודה (*R. cyprius*): צמח אלרגני
* חומעה יפה (*R. pulcher*): צמח אלרגני
* חומעה מגובבת (*R. conglomeratus*)
* חומעה מגוידת (*R. pictus*): צמח אלרגני
* חומעה מסולסלת (*R. crispus*): צמח מרפא, רעיל במידה נמוכה.
* חומעה משולחפת (*R. vesicarius*): צמח אלרגני
* חומעה משוננת (*R. dentatus*): צמח אלרגני
* חומעת נפאל (*R. nepalensis*)
* חומעה עטויה (*R. occultans*)
* חומעת ראש-הסוס (*R. bucephalophorus*)

## קישורים חיצוניים

* חומעה באתר "צמחיית ישראל ברשת"

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:ארכוביתיים
קטגוריה:ירקות עלים
צ'רי E5

**צ'רי E5** (באנגלית: **Chery E5**) היא מכונית משפחתית המוגדרת כמכונית קומפקטית, מתוצרת יצרנית הרכב הסינית **[[צ'רי (יצרנית רכב)|צ'רי]]** (שם מלא: "Chery Automobile Co., Ltd", בסינית: **奇瑞汽车股份有限公司**) אשר יוצרה בסין בין השנים 2011–2016.

בנוסף, יוצר דגם "צ'רי E5" באיראן.

## "צ'רי E5"

* 4 דלתות
* 5 נוסעים
* מנוע הנעה קדמית
* מכל דלק - 50 ליטר
* צמיגים: 195/55R15
* רדיו + CD (2 רמקולים בדגם 1.5 קוד דגם: "A7151AH**BP0010") (4 רמקולים בדגם 1.5 קוד דגם: "A7151AH**BP0001")
* צבעים: שחור, לבן, אפור, כסוף, זהב (בסין)

## גלריה

קובץ:Chery E5 01 China 2016-04-08.jpg | "צ'רי E5"  
קובץ:Chery E5 02 China 2016-04-08.jpg | "צ'רי E5"  
קובץ:Chery E5 China 2012-06-02.JPG | "צ'רי E5" 
קובץ:Chery E5 China 2012-05-12.JPG | "צ'רי E5" 
קובץ:Chery E5 2 China 2015-04-21.jpg | "צ'רי E5"  
קובץ:Chery E5 China 2012-04-28.JPG | "צ'רי E5"  


## ראו גם
* צ'רי E3
* צ'רי A11
* צ'רי A15
* צ'רי V5
* צ'רי QQ6

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2011
קטגוריה:כלי רכב המיוצרים בסין
קטגוריה:כלי רכב המורכבים באיראן
E5
M-19

**תנועת 19 באפריל** (בספרדית: **Movimiento 19 de Abril**) או **M-19** הייתה תנועת גרילה קולומביאנית שפעלה בשנים 1970-1990, תקופת מלחמת האזרחים בקולומביה. לאחר פירוקה היא שולבה במערכת הפוליטית של קולומביה בתור המפלגה הדמוקרטית של M-19.
מקור התנועה הוא בזיוף-לכאורה של בחירות 19 באפריל 1970, בהן נמנע הניצחון של מפלגת השמאל ANAPO. מטרת העל של התנועה הייתה לפתח את הדמוקרטיה בקולומביה, והיא קיבלה השראה מארגוני גרילה אחרים באמריקה הדרומית. עד 1985 מספר החברים בתנועה הוערך בכ-1,500-2,000, שנייה בגודלה רק לFARC שפורקה ב-2017.

גוסטבו פטרו, הנשיא ה-34 של קולומביה, המכהן בתפקיד מאז אוגוסט 2022, היה חבר התנועה כאשר היה בן 17.

## פעילות חמושה
היסטוריית התנועה מתחלקת לשני חלקים: הראשון הוא הניסיון הכושל למהפכה חמושה בתחילת שנות ה-80, והשני הוא ההשתלבות בחיים הפוליטיים ובחברה האזרחית בסוף שנות ה-80 עד תחילת שנות ה-90.
אחת הפעולות המפורסמות של התנועה היא גנבת חרבו של סימון בוליבר ממוזיאון ב-1974, אירוע שהתנועה טענה כי מסמל התקוממות עממית נגד המשטר הבלתי-צודק. אירוע משמעותי נוסף התרחש ב-1979, ובו התנועה חפרה מנהרה לתוך מחסן נשק של הצבא הקולומביאני והשתלטה על כ-5,000 כלי נשק. בפברואר 1976 התנועה חטפה את מנהיג האיגוד חוזה רקל מרסדו, שהיה נשיא קונפדרציית העובדים של קולומביה, והוציאה אותו להורג באשמת שיתוף פעולה עם ה־CIA ולקיחת שוחד.
ב-1980 התנועה צרה על השגרירות הדומיניקנית בקולומביה, והחזיקה שגרירים ממדינות שונות כבני-ערובה. במשא ומתן שערכה עם ממשלת קולומביה הסכימו בסופו של דבר לשחרר את בני-הערובה והחוטפים הוגלו לקובה. ישנן השערות על כך שהממשלה שילמה דמי כופר בגובה 1-2.5 מיליון דולר בתמורה לשחרור בני-הערובה.

### שיחות שלום ראשונות
במחצית הראשונה של שנות ה-80 הציע חיימה בטמן קאיון, מנהיג רם-דרג ב־M-19, שתיערך פגישה בפנמה עם ממשלת קולומביה על מנת לפתור את הסכסוך, אך הוא נהרג בתאונת מטוס בדרכו לפנמה ב-1983 ובשל כך הושהה התהליך.

### המצור על ארמון הצדק
התנועה חזרה לפעילות החמושה, וב-1985 צרה על ארמון הצדק (בו יושב בית המשפט העליון של קולומביה) בבוגוטה, ולקחה כ-300 עורכי דין ושופטים כבני-ערובה, כשדרשו שהנשיא המכהן בליסריו בטנקור יישפט על בגידה במדינה. הצבא הקולומביאני הקיף את המורדים, ולאחר ניסיונות כושלים למשא ומתן קיבל הצבא אישור לנהל את האירוע. כוחות הצבא פתחו באש לכיוון המורדים וכתוצאה מכך החל לעלות המבנה באש, וכ-100 אנשים נהרגו בתקרית, ביניהם 11 מתוך 21 שופטי בית המשפט העליון. מסמכים משפטיים חשובים רבים הושמדו.
ישנן טענות שמאחורי הפעולה עמד ברון הסמים פבלו אסקובר במטרה להיפטר ממסמכים שנגעו לחקירות פליליות נגדו, אך הממשלה הקימה ועדה שבחנה זאת ומסקנותיה שללו את הקשר בין אסקובר לפעולה, אם כי קביעה זו אינה מהווה הוכחה לכאן ולכאן.

## פירוק ושילוב בפוליטיקה
בשל הבידוד הבינלאומי שסבלה ממנו, חברי התנועה הבינו שאינם יכולים להמשיך במאבק האלים. לאחר משא ומתן עם הממשלה הסכימה התנועה להניח את נשקה, קיבלה חנינה כוללת והפכה למפלגה פוליטית בסוף שנות ה-80. המפלגה הודיעה על סיום המאבק החמוש, והחזירה את חרבו של סימון בוליבר כדי לסמל את הרצון להשתלב בחברה ולוותר על האלימות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גרילה
קטגוריה:קולומביה: פוליטיקה
הבחירות לראשות עיריית מוסקבה (1991)

**הבחירות ל[[ראש עיריית מוסקבה|ראשות עיריית מוסקבה]]** התקיימו בבירת רוסיה ב-12 ביוני 1991 וזכה בהן ראש העיר המכהן, יו"ר מוסובייט ומועמד תנועת "רוסיה הדמוקרטית", גבריאיל פופוב. מולו התמודד מועמד המפלגה הקומוניסטית, ואלרי סייקין, שעמד בראשות העיר בשנים 1986–1990.

## תוצאות הבחירות

## קישורים חיצוניים
*Кто здесь власть? // Система управления в российской столице, מי בשלטון // מערכת הניהול בבירה הרוסית. כתבת תסקיר 
## הערות שוליים

קטגוריה:בחירות במוסקבה
קטגוריה:1991 בברית המועצות
קטגוריה:1991 בפוליטיקה
צ'רי A15

**צ'רי A15** (באנגלית: **Chery A15**) היא מכונית משפחתית המוגדרת כמכונית קומפקטית, מתוצרת יצרנית הרכב הסינית **[[צ'רי (יצרנית רכב)|צ'רי]]** (שם מלא: "Chery Automobile Co., Ltd", בסינית: **奇瑞汽车股份有限公司**) אשר יוצרה בסין בין השנים 2003–2010.

בנוסף דגם ה-"צ'רי A15" יוצר באוקראינה על ידי "ZAZ"  וברוסיה על ידי יצרן הרכב הרוסי "Avtotor"  ויצרן הרכב "TagAZ"  (בין השנים 2006–2008).

## שרי A15

* 4 דלתות
* 5 נוסעים
* מנוע בנזין
* תמסורת ידנית
* נפח מכל דלק – 60 ליטר

## גלריה

קובץ:Car in Syria.jpg | "צ'רי A15" (צולם בסוריה)
קובץ:Chery A168.jpg | "צ'רי A15" דגם 168 
קובץ:Baghdad, 2013 (8559351173).jpg | "צ'רי A15" (צולם בבגדאד)
קובץ:Chery Cowin 2 02 China 2012-04-15.jpg | "צ'רי A15" 


## ראו גם

* צ'רי E3
* צ'רי V5
* צ'רי QQ6
* צ'רי אריזו M7

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1999
קטגוריה:כלי רכב המיוצרים בסין
קטגוריה:כלי רכב המיוצרים באוקראינה
קטגוריה:כלי רכב המורכבים ברוסיה
A15
ממינגן

**ממינגן** (בגרמנית: **Memmingen**) היא עיר בשוואביה, בוואריה, גרמניה, המהווה את המרכז הכלכלי, החינוכי והמינהלי של אזור הדנובה-אילר. ממערב העיר מוקפת העיר בנהר האילר, שמסמן את גבול באדן-וירטמברג. בצפון, במזרח ובדרום מוקפת העיר במחוז אונטראלגוי.

בעיר יש כ-42,000 תושבים, מה שהופך אותה לעיר החמישית בגודלה באזור השיפוט של אזור שוואביה. ההיסטוריה של העיר מתחילה כבר בתקופת האימפריה הרומית. העיר העתיקה של ממינגן המלאה בטירות וארמונות היא אחת הערים העתיקות השמורות ביותר בדרום גרמניה. העיר משמשת כמרכז ההובלה של שוואביה העליונה, מרכז שוואביה והאלגוי.

עקב קרבתה לאזור האלגוי, נקראת ממינגן לעיתים קרובות "השער להאלגוי" (Tor zum Allgäu). לעיתים מכונה העיר "ממינגן - עיר של זכויות אדם", זאת בשל שנים עשר המאמרים שהיוו חלק מסדרה של דרישות האיכרים חברי הברית השוואבית, שנחשבו למסמך הראשון של זכויות האדם באירופה, ונכתבו בממינגן בשנת 1525. מדי ארבע שנים מתקיים ה-Wallensteinfestspiel, השחזור ההיסטורי הגדול ביותר באירופה עם כ-4,500 משתתפים, והוא מציין את הפלישה של אלברכט פון ולנשטיין בשנת 1630.

## קישורים חיצוניים

* 
* קהילת יהודי ממינגן באתר בית התפוצות.
* 

קטגוריה:בוואריה: ערים
פריצת גבולות

**פריצת גבולות** - כיצד להגשים את החיים שתמיד רצית, הוא ספר מאת אלון אולמן, שיצא לאור ב-2017 ומכר 40 אלף עותקים.
## מבנה הספר
הספר כולל את סיפור חייו של אלון אולמן ואת הפיכתו למנטור מצליח. בשנת 1994 הוא עבר קריסת ריאה במהלך טיסה מטורקיה לארץ, ובעקבות כך נכרתה חלק מריאתו. לאחר האירוע, מצבו הרפואי השברירי הביא אותו לנסות למתוח את הגבולות הפיזיולוגיים שלו ולאתגר את עצמו. בגיל 41 הוא נרשם לתחרות איירון-מן באריזונה. אחרי כשמונה חודשים של אימונים הוא הצליח לשחות 3.8 קילומטר, לרכוב על אופניים 180 קילומטר (כמו המרחק מתל אביב לקריית שמונה) ואז לרוץ מרתון (42 קילומטר), וכל זה ברצף של קצת יותר מ-12 שעות. זו הייתה נקודת המפנה בחייו, וכדבריו "כשחציתי את קו הסיום הבנתי שאת האושר הזה משיגים כשמגשימים מטרות שיא. כשאתה עושה משהו שמרגש ומפחיד אותך, אתה מרגיש שצמחת". במהלך השנים לאחר מכן השלים אולמן את התחרות עוד שלוש פעמים.

בעקבות הצלחתו בתחרות השתנתה תפיסת עולמו של אולמן, לעמדה שלפיה שכל אדם מסוגל לממש את חלומותיו, ובלבד שיעשה זאת בדרך המתאימה ועם הדרכה צמודה. בעקבות כך הוא הקים את חברת "קוד המנצח", שבמסגרתה הוא מעביר סדנאות והרצאות על פריצת גבולות. הספר משלב תובנות, תבניות פעולה ומודלים להצלחה, השזורים בסיפור חייו של אולמן. הוא מסיים את ספרו: "בסוף - כולם מתים. בדרך חלק גם חיים".

הספר נמכר בכ-40,000 עותקים וקיבל אות פלטינה מאת התאחדות הוצאות ספרים בישראל.

## קישורים חיצוניים
* כתבה על אלון אולמן ועל ספרו החדש חדשות השבת ערוץ 2 עם דנה ויס

## הערות שוליים

קטגוריה:ספרי עיון
קטגוריה:ספרי הוצאת כתר
קטגוריה:ספרי עזרה עצמית
עבודות פנימיות

**עבודות פנימיות** (באנגלית: **inner workings**) הוא סרט הנפשה קצר של חברת וולט דיסני. הסרט הוקרן לראשונה בארצות הברית ב-16 ביוני 2016, לפני תחילת הסרט "מואנה" ובוים על ידי ליאו מטסאודה.

## ההפקה
בחודש אפריל 2016, הוכרז כי אולפני וולט דיסני פיתחו סרט קצר נוסף, שכותרתו עבודות פנימיות, על המאבק הפנימי במוח בין החצי הפרקטי וההגיוני של האדם לבין החצי המדמיין, החופשי שלו. ליאו מאטסודה, אמן סיפורים שהשתתף בסרטים 6 גיבורים וראלף ההורס, ביים את הסרט, אשר שון לורי הפיק. לדברי מאטסודה, הסרט היה מבוסס באופן רופף על שכבות ביולוגיות שקופות שקרא מהאנציקלופדיה בריטניקה בתור ילד.

הסרט הקצר משלב ציורים שנעשו בעבודת יד וטכנולוגיית CG, באמצעות אולפני ההנפשה של וולט דיסני עם התוכנה Meander, ששימשה בסרט הקצר שלהם Paperman.

## עלילה
הסרט הקצר עוקב אחרי פעולותיו הפנימיות של פול, אדם שחי בשנות השמונים בקליפורניה. המוח של פול, הלב, הריאות, הבטן ואפילו שלפוחית השתן והכליות שלו מתעוררים ביום טיפוסי לעבודה. הלב מבטא תשוקות לנסות ארוחת בוקר גדולה מיוחדת בדחיפת הבטן של פול, משחק בחוף ומדידת זוג משקפי שמש חדשים בדוכן המנוהל על ידי מוכרת מושכת. עם זאת, המוח פשוט רוצה שפול יגיע לעבודה בזמן בשיעמום, על מנת למנוע סיכונים אפשריים כי המוח חושב שהכיף יהרוג את פול לאורך הדרך. המוח מסיר את השליטה של הלב, כדי שפול יוכל להגיע לעבודה בזמן. הוא ועשרות עובדים נוספים יושבים בשולחנות ומכניסים נתונים למחשבים שלהם, באותו קצב בדיוק. המוח מבחין בשגרה המשמימה של חייו של פול, ומבין שהמחזור הזה יוביל בסופו של דבר למותו כאדם עצוב, אומלל, בודד.
במהלך ארוחת הצהריים, המוח נותן את השליטה של פול בחזרה אל הלב, אשר שולח אותו לקחת חלק בפעילויות שראה בדרכו למשרד. פול חוזר לעבודה אחר כך, שמח ומרוצה, ומתחיל לרקוד לקצב תוסס שמתפשט במהירות אל עמיתיו לעבודה ואפילו אל הבוסים הקשישים שלו. במהלך הכתוביות, פול חולם בהקיץ שהוא עושה פעילויות כיפיות אחרות עם הבוסים שלו לעבודה, מתחתן עם מוכרת משקפי שמש ומקים משפחה איתה.

## פרסום
הסרט הוקרן לראשונה בארצות הברית ב-16 ביוני 2016, לפני הסרט "מואנה".

## קישורים חיצוניים

קטגוריה:סרטי 2016
קטגוריה:סרטי אנימציה ממוחשבת
קטגוריה:דיסני: סרטי הנפשה
קטגוריה:סרטים קצרים של דיסני
דבלולן

**דבלולן** (שם מדעי: *Callaeas*; באנגלית מכונה: Kōkako) הוא סוג של ציפורי שיר ממשפחת הדבלולניים החיים רק בניו זילנד. בסוג שני מינים, אחד מצוי על האי הצפוני ואחד על האי הדרומי.
## מאפיינים
עופות אלו אנדמיים לניו זילנד, והם בעלי דלדל תחת מקורם. אצל המין הצפוני צבע הדבלול כחול, ואצל המין הדרומי הדבלול אדום. המקור שחור וקצר. במראם הם מזכירים מעט חוגלות, והם מעופפים חלשים כמותם היכולים כמעט רק לדאות עד ל-100 מטרים. הם יכולים להגיע לאורך 38 סנטימטרים ולמשקל 250 גרם, כשהמין הצפוני גדול יותר.

מינים אלה די נדירים ומצויים בכמה יערות ממוזגים לאורך ניו זילנד, בעיקר של עצי *Prumnopitys taxifolia* ו-*Dacrydium cupressinum* הייחודיים לאיים. לתזונתם הם מתבססים בעיקר על עלים, שרכים, פירות, פרחים וחסרי חוליות.

## מיון
*סוג **דבלולן** (*Callaeas*)
**מין דבלולן דרומי (*Callaeas cinerea*) - נדיר מאוד וייתכן שנכחד
**מין דבלולן צפוני (*Callaeas wilsoni*)

## קישורים חיצוניים

קטגוריה:דבלולניים
אינרום

**אינרום תעשיות בנייה בע"מ** היא חברת החזקות ישראלית בתחום מוצרי הבנייה, השולטת בחברות "איטונג", "נירלט" וב"כרמית מיסטר פיקס". החברה נסחרת בבורסה לניירות ערך בתל אביב. החברה כלולה במדד תל אביב 125.

## היסטוריה
אינרום נוסדה במקור בשנת 1959 בשם "אורלייט הנדסה" ועסקה בייצור מוצרים מפלסטיק משוריין כדוגמת קסדות קפלס"ט (קסדה מפלסטיק קשיח), ארגזי תחמושת למערכת הביטחון וארונות סעף לחברת החשמל ובזק. בשנת 1965 רכשה התעשייה האווירית מחצית ממניות החברה וב-1977 רכשה את מלוא הבעלות על החברה.

בשנת 1981 נרכשה הבעלות על ידי חברת אמפל מקבוצת בנק הפועלים, פועלים השקעות ומספר משקיעי חוץ.

בשנת 1992, הונפקו מניות החברה בבורסה לניירות ערך בתל אביב וב-1995 שינתה את שמה ל"אורלייט תעשיית (1959) בע"מ" (וב-2008 ל"אינרום תעשיות (1959) בע"מ"). בשנת 1997, רכשה חברת "אורדן תעשיות" את השליטה בפועלים השקעות שהייתה בעלת השליטה ב"אורלייט", שהפכה לחלק ממבנה פירמידת שליטה של קבוצת דוברת-שרם-קלנר (בבעלות אנשי העסקים אהרון דוברת, יצחק שרם ואביגדור קלנר). בהמשך שינתה הקבוצה את מבנה פירמידת השליטה שלה, שהיה בו ארבע שכבות, כך ש"אורלייט תעשיית" הוחזקה ישירות על ידי "אורדן תעשיות". במקביל הפכה "אורלייט תעשיית" לחברת החזקות, שרכשה את השליטה במספר חברות אחרות, ובמרץ 2000 הועברה גם הפעילות התעשייתית שלה לחברה בת חדשה "אורלייט תעשיות מילניום 2000". ב-2003 הפכה גם הפעילות התעשייתית של "אורדן" לחברה בת של "אורלייט תעשיית".

### כחברת החזקות
בשנת 1998, רכשה מאריסון השקעות 50% ממניות מפעל הצבעים "נירלט" תמורת כ-4 מיליון דולר. בסוף אותה שנה רכשה גם את חברת הצבעים "אוניברקול" ואיחדה אותה לקבוצה אחת עם "נירלט".

בשנת 2001, רכשה "אורלייט תעשיות" את השליטה בחברת "איטונג תעשיות". ובשנת 2002, רכשה "איטונג תעשיות" את השליטה בחברת "שיש אלוני".

בדצמבר 2007 השלימה קרן פימי רכישת מחצית ממניות השליטה ב"אינרום תעשיות (1959) בע"מ" מ"גרינסטון תעשיות" (לשעבר "אורדן תעשיות" שהייתה בשליטת חברת "לידר אחזקות"), בנובמבר 2008 רכשה את מלוא הבעלות על החברה. במקביל, רכשה את מניות הציבור ומחקה אותה מהמסחר בבורסה והחברה הפכה לשלד בורסאי. בנוסף רכשה את מניות הציבור בחברת הבת "איטונג תעשיות בע"מ", שגם הייתה חברה ציבורית באותה עת.

בשנת 2014 הונפקו שוב מניות החברה בבורסה לניירות ערך בתל אביב, אך לצורך ההנפקה הקימה קרן פימי חברה חדשה בשם "אינרום תעשיות בנייה" כחברת החזקות בתחום מוצרי הבנייה.

ב-7 באוקטובר 2023, במהלך התקפת חמאס על קיבוץ ניר עוז, נהרס מפעל "נירלט" של החברה, בעקבות שריפה שהתלקחה במפעל. בינואר 2024 הודיעה אינרום על ביטול עסקה שהיא תכננה לבצע באמצעות נירלט לרכישת פעילות חברת "דקוליין" המתחרה תמורת כ-63 מיליון שקל ולחדש את ייצור מוצריה במפעל זה. זאת עקב הגבלות משמעותיות שהטילה רשות התחרות שגרמו לירידת כדאיות העסקה. במהלך 2024 החברה החלה בשיקום המפעל בניר עוז וחידוש הייצור בו באופן חלקי, ובמקביל שכרה אתר חלופי באזור התעשייה עמק שרה והחלה גם ביבוא של מוצרים ממפעל ביוון. בספטמבר 2024 רכש בני ברון 21.3% ממניות החברה, ובנובמבר נבחרו ארבעה דירקטורים מטעמו.

## חברות מוחזקות על ידי אינרום תעשיות בנייה

* חברת איטונג בע"מ
** אלומלייט פרודקשן בע"מ (55%). נרכשה בדצמבר 2023.
* חברת כרמית מיסטר פיקס בע"מ
* חברת נירלט צבעים בע"מ

## קישורים חיצוניים
* 

## הערות שוליים

קטגוריה:חברות נדל"ן ובנייה ישראליות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-2013
גן החיות של הונולולו

[ממוזער|[קרנף צר-שפה בגן החיות]]
**גן החיות של הונולולו** (באנגלית: **Honolulu Zoo**) הוא גן חיות המצוי בהונולולו, בירת הוואי, ארצות הברית המצוי בתוך הפארק קפיאולאני (Kapiolani Park) וכולל יותר מ-42 דונם. הוא מנוהל בידי מחלקת השירותים של עיריית הונולולו ומצויים בו מעל 601,000 מבקרים בשנה.

הגן הוקם לראשונה ב-1876 בידי מלכה של הוואי המלך Kalākaua עודד בנייה של פארק מפואר מוקף בביצות ובריכות, שלמורדות דאימונד הד בשביל אשתו. הפארק נפתח בשנת 1877 לציבור אך הכיל גם אוספים של עופות ושל סוסים ששויכו למלך ובקרנבלים שהתנהלו בפארק הובאו עוד ועוד חיות עד שנוצר הגן. רק בשנת 1896 העיר הונולולו השתלטה על הגן ועל הפארק, לראשונה תחת שליטת ארצות הברית.

בגן ישנם חיות רבות לרבות פיל אפריקני (פיל אחד ב-1933 הרג את מטפלו ונורתה בידי המאבטחים), ג'ירפות, גמל דבשתיים, טורפים כמו אריות, אריות ים ודוב מלאי וכן מגוון של קופים, עופות שונים, כוח ענק ומיני תניניים. סך הכל ישנם 1,230 חיות בגן.

בגן צולמו מספר סרטים למשל עולם היורה.

בשנת 2016, פרש גן החיות מאיגוד גני החיות והאקווריומים (AZA)  בעקבות בעיות מימון.

## קישורים חיצוניים

* 

## הערות שוליים

הונולולו
קטגוריה:הונולולו
The B-52's (אלבום)

***The B-52's*** הוא אלבום הבכורה של להקת הגל החדש מאת'נס, ג'ורג'יה, The B-52's. המילים והאווירה הקיטשיות, וההרמוניות הקליטות, עזרו ללהקה לגייס קהל אוהדים גדול, והיא אז הוציאה מספר סינגלים שטיפסו לראשי המצעדים. את עטיפת האלבום עיצב טוני רייט (קרדיט בעטיפה כ-*Sue Ab Surd*). האלבום יצא ב-6 ביולי 1979.

*The B-52's* הגיע בשיאו למספר 59 בבילבורד 200, הסינגל "Rock Lobster" הגיע למספר 56 בבילבורד הוט 100. בשנת 2003, רשת VH1 דירגה את האלבום כמספר 99 מתוך 100 האלבומים הגדולים ביותר של כל הזמנים. זמן קצר לפני מותו, ג'ון לנון אמר שהוא נהנה מהאלבום. בספרו משנת 1995, *The Alternative Music Almanac*, אלן קרוס הציב את האלבום במקום התשיעי ברשימתו של *10 Classic Alternative Albums*. ב-2012, האלבום היה מדורג כמספר 152 ברשימת "רולינג סטון" מגזין, של 500 האלבומים הגדולים בכל הזמנים.

## ביקורת

הביקורות על *The B-52's* היו באופן כללי חיובויות; המבקרים שיבחו את הקיטש ואווירת המסיבה של האלבום. מבקר המוזיקה רוברט כריסטגאו נתן לאלבום ציון של "A−" בטורו ב"וילג' ווייס".

סטיבן תומאס ארלוויין מ-*[[AllMusic]]* שיבח את הפאנק (Funk) המשולב עם פאנק (Punk), ואת האומץ של הלהקה להשתטות, בתקופה שבה עמיתיהם בעולם המוזיקה נטו לרצינות. מבקר "רולינג סטון" פט בלאשיל סיכם ש"ב-*The B-52's*, להקת הריקודים הטובה ביותר מאת'נס הוכיחה שרוקנרול עדיין חשוב, אם זה קשור לסקס ולשיער, ולהזזת הגוף." ב-*Slant Magazine* כתב סאל סינקמאני כי: "כמו כל מופע מוגזם ומופרע, ייתכן ש the B-52's יימאסו עליך, אבל הלהקה מיקמה את עצמה כאייקון פופולרי — באופן לא מאוד שונה מהענתיקות המוזיקליות אותן היא מחקה [קרי, הביטלס והפופ של שנות ה-60]." האלבום *The B-52's* נכלל בספר "1001 אלבומים שאתה חייב לשמוע לפני שאתה מת".

## רשימת השירים

## משתתפים

## מצעדים
**אלבום**

**סינגלים**

## הסמכות

## קישורים חיצוניים

* The B-52's במייספייס (רישיון סטרימינג היכן שחוקי)
* The B-52's (אדובי פלאש) ב-Radio3Net (רישיון סטרימינג היכן שחוקי)

## הערות שוליים

קטגוריה:אלבומי חברת וורנר רקורדס
קטגוריה:אלבומי בכורה מ-1979
קטגוריה:אלבומי פופ
קטגוריה:אלבומים באנגלית
טרייסי סקוגינס

**טרייסי דאוון סקוגינס** (באנגלית: **Tracy Dawn Scoggins**; נולדה ב-13 בנובמבר 1953) היא שחקנית אמריקאית.

## ביוגרפיה
סקוגינס נולדה בגלבסטון שבטקסס כבת יחידה לאם שחקנית טניס ובוגרת לימודי משפטים ולאב עורך דין, בגיל תשע ניצחה בתחרות קפיצה למים ולאחר מכן זכתה במדליה בתחרות שחייה, בבית הספר התיכון הייתה מעודדת וספורטאית מצטיינת, ב-1970 החלה ללמוד באוניברסיטה, היא הייתה חברה בנבחרת ההתעמלות של האוניברסיטה וסיימה תואר בחינוך גופני, בנוסף היא הייתה במיונים לקראת אולימפיאדת סיאול (1988).

התגלתה על ידי ג'ון קזבלנקס עבור סוכנות הדוגמנות עלית ועבדה כדוגמנית בניו יורק, בנוסף למדה משחק בHB Studio, תפקיד המשחק הראשון שלה היה בסדרה "הדיוקס קורעים את האזארד", לאחר מכן היא שיחקה בתפקידי אורח במספר סדרות טלוויזיה, ב-1985 היא קיבלה תפקיד בסדרת ההמשך של שושלת "משפחת קולבי".

ב-1988 הנחתה לצד אלן ת'יק את תחרות מיס ארצות הברית ומיס תבל, מ-1993 ועד 1998 שיחקה את אליזבת' לוקלי בסדרה בבילון 5 ומ-1993 ועד 1997 גילמה את כתבת הרכילות קאט גרנט בלויס וקלארק: הרפתקאותיו החדשות של סופרמן. 

ב-2005 שיחקה בסרט "החותך" לצד צ'אק נוריס, והחלה לשחק בסדרת הדרמה הלהט"בית "מפרץ דנטה" ברשת Here TV, במשך שלוש עונות עד 2007 את דמותה של גרייס נאוויל. ב-2012 התארחה בסדרה "קאסל".

## קישורים חיצוניים

* 

## הערות שוליים

קטגוריה:אמריקאים ילידי טקסס
קטגוריה:דוגמניות מטקסס
קטגוריה:דוגמנים מטקסס
קטגוריה:שחקניות קולנוע וטלוויזיה אמריקאיות
קטגוריה:מנחי תחרויות יופי
קטגוריה:בוגרי אוניברסיטת המדינה של טקסס
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
רוצחות מבית טוב

**רוצחות מבית טוב** הוא סרט טלוויזיה דרמה תיעודית ישראלי העוסק ברצח מלה מלבסקי ששודר ב-16 בספטמבר 2018 בקשת 12.

## תקציר
רוצחות מבית טוב עוקב אחר חקירת רצח מלה מלבסקי בידי אביבה גרנות וחוה יערי. הסרט התיעודי בנושא משלב ראיונות, צילומי והקלטות ארכיון ושחזור נרחב בידי שחקנים ושחקניות. כל זאת על מנת להמחיש את האירועים שהתרחשו בחדר החקירות ומחוצה לו.

## משתתפים ושחקנים

## ביקורות ורייטינג
הביקורות על הסרט היו טובות ובמיוחד הקטעים המשוחזרים בסרט צוינו לטובה, קטעים אלה גם נחשבו כסיכון גדול.
באחת הביקורות נכתב:

הסרט זכה ל-13.3% רייטינג והוביל את טבלת הרייטינג של אותו יום.

## ראו גם
* רצח מלה מלבסקי
* צל של אמת

## הערות שוליים

קטגוריה:סרטים תיעודיים ישראליים
קטגוריה:סרטי 2018
קטגוריה:סרטי טלוויזיה ישראליים
קטגוריה:קשת: תוכניות וסדרות
קטגוריה:סרטי פשע ישראליים
קטגוריה:פשע אמיתי בטלוויזיה הישראלית
קטגוריה:סרטים ישראליים משנת 2018
מונקר ונקיר

מונקר ונכיר (ערבית: منكر ونكير. תעתיק מדויק: מֻנְכַּר וְנַכִּיר) הם שני מלאכים המוזכרים בתאולוגיה האסלאמית, אשר תפקידם לבחון את המת בעת כניסתו לקבר. משמעות שמותם היא "זה שסולדים ממנו" ו"זה שסולד".

## תיאור
המלאכים הללו מתוארים כישויות בעלות עיניים שחורות ומבט קר, בעלי כתפיים רחבות, ואשר אוחזים בידיהם פטיש גדול וכבד. כאשר על פי המסורת האסלאמית, כאשר צמד המלאכים הללו מדבר, שלהבות של אש ניתזות מפיותיהם.

## התשאול שבקבר
על פי האמונה האסלאמית, לאחר שבן אדם נפטר, הנשמה שלו עוברת לשלב מעבר, אשר נמצא בקרבת הקבר שלו (גם אם האדם לא נקבר, הנשמה עדיין, כך לפי המסורת, שוכנת באדמה בקרבת מקום הפטירה).

לאחר שהקבורה והלוויה מסתיימות, צמד המלאכים מגיע אל המת ושואלים אותו שלוש שאלות: "מי האלוהים שלך? מהי הדת שלך? מה אמונתך בנוגע למוחמד?". האדם המאמין אמור להשיב שהאלוהים שלו הוא אללה, שהדת שלו היא האסלאם, ושמוחמד הוא הנביא שלו. אם אכן זאת הייתה התשובה, אז האדם יבלה בנעימים, עד ליום תחיית המתים, בו הוא יכנס לגן העדן.

אם האדם לא ענה נכון על שלוש השאלות הללו, מנוחתו לא תהיה נעימה, והוא יסבול בקבר עד ליום תחיית המתים, בו הוא יכנס לגיהנום.

## קישורים חיצוניים
## הערות שוליים

קטגוריה:אסלאם
קטגוריה:תאולוגיה אסלאמית
קטגוריה:מלאכים
רובין ויבר

**רובין ויבר** (באנגלית: **Robin Weaver**; נולדה באפריל 1970) היא שחקנית אנגלייה.

## ביוגרפיה
ויבר נולדה בטדינגטון שבמידלסקס. היא ידועה מהופעותיה בתפקיד קלרה בסרט "מזמור חג המולד של החבובות", ובתפקיד פמלה קופר בסיטקום "קרועים" של ערוץ E4, ובסרטים באורך מלא שנעשו בעקבות הסדרה "קרועים - הסרט" ו"קרועים 2". עוד הופיעה בסרטוני פרסומת אחדים בטלוויזיה.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בריטיות שנולדו ב-1970
קטגוריה:בריטים שנולדו ב-1970
הבחירות לראשות עיריית מוסקבה (2003)

**הבחירות לראשות העיר מוסקבה 2003** נערכו ב-7 בדצמבר 2003, במקביל לבחירות לדומה הממלכתית.
## מועמדים
* אלכסנדר קראסנוב (נולד ב-31 באוקטובר 1956, מוסקבה). בזמן הבחירות היה ראש המועצה של רובע פרסננסקי במוסקבה. היה מועמד עצמאי. הגיש את מועמדותו ב-13 באוקטובר 2003.
* אלכסנדר לבדב. נשיא "הבנק הרזרבי הלאומי". מועמד עצמאי, הגיש את מועמדותו ב-8 באוקטובר 2003, עמד בראש הסניף המוסקבאי של מפלגת "מולדת".
* ניקולאי ליפאנוב. מנכ"ל חברת "איגוד פרוגרס".
* יורי לוז'קוב. ראש העיר המכהן של מוסקבה. הגיש מועמדות ב-24 בספטמבר 2003. נתמך על ידי מפלגת השלטון "רוסיה המאוחדת".
* אלכסיי מיטרופאנוב. חבר פרלמנט. הגיש מועמדות ב-22 בספטמבר 2003 ונכלל ברשימה הפדרלית של המפלגה הליברל-דמוקרטית. לא השתתף בבחירות והסיר את מועמדותו בשל העובדה שהחליט לרוץ לדומה הממלכתית.
* הרמן סטרליגוב. איש עסקים רוסי, אחד המיליונרים הראשונים של רוסיה. הגיש מועמדות ב-12 בספטמבר 2003. בזמן הבחירות כיהן כסגן מנכ"ל קרן הצדקה האזורית למען האמהות "לא תרצח".
* איגור סמיקוב. איש ציבור ומדינאי. פעיל זכויות אדם. בזמן הבחירות — ראש המחלקה המשפטית של חברת "Delo". הגיש מועמדותו ב-1 באוקטובר 2003. אך לא השתתף לבסוף בבחירות והביע תמיכה בלוז'קוב.

## תוצאות הבחירות

## ראו גם
* הבחירות לראש עיריית מוסקבה (1991)
* הבחירות לראש עיריית מוסקבה (1996)
* הבחירות לראש עיריית מוסקבה (1999)
* הבחירות לראש עיריית מוסקבה (2013)

## קישורים חיצוניים
* האתר הרשמי של ועדת הבחירות העירונית של מוסקבה
* תוצאות הבחירות באתר news.ru

## הערות שוליים

קטגוריה:בחירות במוסקבה
קטגוריה:2003 ברוסיה
קטגוריה:2003 בפוליטיקה
הבחירות לראשות עיריית מוסקבה (1999)

**הבחירות לראשות עיריית מוסקבה 1999** נערכו ב-19 בדצמבר 1999 בעיר מוסקבה. על פי תוצאות הסיבוב הראשון עם 69,2% מהקולות זכו יורי לוז'קוב (לתפקיד ראש העיר) וואלרי שנצב (כסגן ראש העיר).
## תוצאות הבחירות

## ראו גם

* הבחירות לראש עיריית מוסקבה (1996)
* הבחירות של ראש העיר של מוסקבה (2003)
* הבחירות של ראש העיר של מוסקבה (2013)

## קישורים חיצוניים
* החלטת ועדת הבחירות של מוסקבה באשר לתוצאות הבחירות, 22.12.1999. (קישור-כפול)
* *סעיף *13. בחירות חברי הדומה הממלכתית, ראש העיר של מוסקבה ויועצים הרבעים (19 בדצמבר 1999) // בחירות במוסקבה: ניסיון של שתים עשרה שנים. בשנים 1989 ו-2000 // כתבת תסקיר 

## הערות שוליים

קטגוריה:בחירות במוסקבה
קטגוריה:1999 ברוסיה
קטגוריה:1999 בפוליטיקה
המתאם המיוחד מטעם האומות המאוחדות לתהליך השלום במזרח התיכון

**המתאם המיוחד מטעם האומות המאוחדות לתהליך השלום במזרח התיכון** (באנגלית: **United Nations Special Coordinator for the Middle East Peace Process**), היה ידוע בעבר בשם **המתאם המיוחד מטעם האומות המאוחדות** (**UNSCO**), "מייצג את המזכיר הכללי ומוביל את מערכת האומות המאוחדות בכל המאמצים המדיניים והדיפלומטיים הקשורים לתהליך השלום, כולל אלה באזור המזרח התיכון" וגם "מתאם את העבודה ההומניטרית ועבודת הפיתוח של סוכנויות האו"ם ותוכניות בשטחים הפלסטיניים הכבושים, בתמיכה ברשות הפלסטינית והעם הפלסטיני". משרד המתאם הוקם ביוני 1994, בעקבות חתימת הסכמי אוסלו, זאת במטרה לסייע בתהליך המעבר, וכדי "לענות על הצרכים של העם הפלסטיני".

כיום מכהנת בתפקיד סיחריד קאח.

## היסטוריה
ב-21 בדצמבר 1993 אימצה העצרת הכללית של האומות המאוחדות את החלטה 48/213. בסעיף 11 להחלטה התבקש המזכיר הכללי של האומות המאוחדות להבטיח עבודה מתואמת של מערכת האומות המאוחדות למען מתן תגובה לצורכי העם הפלסטיני ולרתום לצורך כך סיוע כספי, טכני, כלכלי ואחר.

ב-15 ביוני 1994 מינה המזכיר הכללי את השגריר טריה לארסן מנורווגיה למשרת המתאם המיוחד הראשון. לארסן סיים את תקופת כהונתו הראשונה ב-31 באוקטובר 1996. בין 6 בפברואר 1997 ל-30 בספטמבר 1999 שימש בתפקיד המתאם צ'ינמאיה גרחאן מהודו.

ב-1 באוקטובר 1999 שב והתמנה לתפקיד טריה לארסן, וסיים את תקופת כהונתו השנייה ב-31 בדצמבר 2004. ב-1 במאי 2005 התמנה הדיפלומט הפרואני אלברו דה סוטו לתפקיד.

ב-15 במאי 2007 נכנס לתפקיד מייקל ויליאמס ב-1 בדצמבר 2007 נכנס לתפקיד רוברט סרי מהולנד, והוא שימש בתפקידו עד 5 בפברואר 2015.

ב-1 בפברואר הודיע המזכיר הכללי על מינוי ניקולאי מלאדנוב, אשר היה בעבר שר החוץ של בולגריה, כמחליפו של רוברט סרי בתפקיד. לסגנו של מלאדנוב התמנה ג'יימי מקגולדריק, המשמש גם כמתאם הסיוע ההומניטרי לשטחים הפלסטיניים הכבושים.

למתאם המיוחד משרדים בירושלים, ברמאללה ובעזה, והוא כפוף למחלקה לעניינים מדיניים באומות המאוחדות. תפקידו של המתאם להיות שליחו של הארגון בשטח ולתאם את פעולותיהן של יותר מעשרים סוכנויות שונות של האומות המאוחדות הפועלות באזור. המתאם מגיש דו"חות על פעולותיו לאומות המאוחדות, ודו"חות אלה מתפרסמים לציבור.

## רשימת מתאמי האו"ם לתהליך השלום במזרח התיכון
* טריה לארסן, נורווגיה (15 ביוני 1994 – 31 באוקטובר 1996)
* צ'ינמאיה גרחאן, הודו (6 בפברואר 1997 – 30 בספטמבר 1999)
* טריה לארסן, נורווגיה (1 באוקטובר 1999 – 31 בדצמבר 2004)
* אלברו דה סוטו, פרו (1 במאי 2005 – מאי 2007)
* מייקל ויליאמס, הממלכה המאוחדת (15 במאי 2007 – נובמבר 2007)
* רוברט סרי, הולנד (1 בדצמבר 2007 – 5 בפברואר 2015)
* ניקולאי מלאדנוב, בולגריה (2015–2020)
* תור ונסלן, נורווגיה (2021–2025)
* סיחריד קאח, הולנד (מ-2025 ואילך)

## קישורים חיצוניים
* 

## הערות שוליים

קטגוריה:תהליך השלום הישראלי-פלסטיני
קטגוריה:האומות המאוחדות: אישים
קטגוריה:שליחי האו"ם למזרח התיכון
את מוכנה

"**את מוכנה**" הוא סינגל מחאתי שהוקלט על ידי הזמרת-יוצרת הישראלית דנה אינטרנשיונל. השיר יצא לאור ב-12 באוגוסט 2007, כסינגל השלישי מתוך אלבום האולפן השמיני שלה, הכל זה לטובה, בהוצאת חברת התקליטים הד ארצי.

השיר לא הצליח לשחזר את הצלחת שני הסינגלים הקודמים, והושמע רק מעט פעמים ברדיו.

## רקע וכתיבה
השיר נכתב והולחן על ידי אלי אברמוב שהלחין את להיטה "Love Boy" והופק על ידי שי כרם. השיר שימש כשיר פרסומי שהופיע בפרסומת של תאגיד הביטוח האמריקאי בין-לאומי AIG, בה דנה אינטרנשיונל מופיעה.

סגנון השיר הוא פופ רוק, והוא מעין שיר מחאתי בו אינטרנשיונל מדברת על האנשים שרוצים ברעתה.

## ביקורות
בביקורת באתר "סקיצה פלוס" נכתב: "'את מוכנה' הוא שיר המשלב גיטרות סטייל שנות ה-80', עם טקסט, שהוא באיזה מקום, אוטוביוגרפי על דנה אינטרנשיונל, וזו לא פעם ראשונה שדנה מבצעת שיר שכזה, זוכרים את 'ניצחתי', רק שהפעם זה נשמע הרבה יותר טוב. אם עד עכשיו זה לא היה מובן, דנה מוכנה יותר מאי פעם, תענוג לאוזניים לשמוע אותה שוב עם שירים חדשים".

כמו כן, סקר יוסי חרסונסקי את השיר בשלילה, תוך שהעניק לו ציון של שני כוכבי זהב מתוך חמישה בסך הכול.

## וידאו קליפ
ביולי 2007, הצטלמה דנה אינטרנשיונל לאחד מפרקי התוכנית "יום בחיי", והוחלט כי חלקים ממנו ישמשו לקליפ הרשמי שיצא לאחר מכן. בקליפ, ניתן לראותה כשהיא שרה במיקרופון, וסצנות בהן פפראצי מצלמים אותה.

הקליפ בוים על ידי אורי שיצר, ופורסם ביוטיוב בשנת 2007.

## מיקומי שיא

## היסטוריית יציאות לאור

## קישורים חיצוניים

* דף שיר של השיר את מוכנה באתר הספרייה הלאומית

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי אלי אברמוב
קטגוריה:שירים שהולחנו על ידי אלי אברמוב
קטגוריה:שירים שהופקו על ידי אלי אברמוב
קטגוריה:שירים שהופקו על ידי זיו גולנד
קטגוריה:שירים על המדיה
קטגוריה:שירים עם נושאים פמיניסטיים
קטגוריה:סינגלים בהוצאת הד ארצי
דיסקוגרפיה של ג'ואן ג'ט

**ה[[דיסקוגרפיה]] של [[ג'ואן ג'ט]]**, זמרת הרוק האמריקאית, כוללת 42 סינגלים ו-14 אלבומי אולפן.

כחלק מ-**Joan Jett & the Blackhearts**, האלבום המצליח ביותר שלה הוא *[[I Love Rock 'n Roll (אלבום)|I Love Rock 'n Roll]]* משנת 1981. האלבום הגיע למספר 2 בבילבורד 200 והוסמך כפלטינה בארצות הברית, כמו גם כ-2&#xD7; פלטינה בקנדה עם מכירת של יותר מ-10 מיליון עותקים ברחבי העולם. האלבום הזה הוליד שני סינגלים ב-Top 10 של בילבורד הוט 100, המצליח ביותר היה "I Love Rock 'n' Roll", אשר הגיע לראש המצעד ב-1982. השני היה "Crimson and Clover", אשר הגיע למספר 7 בבילבורד הוט 100 ולמספר 60 במצעד הבריטי. שני סינגלים נוספים מהאלבום לא הגיעו למצעדים. "Do You Wanna Touch Me (Oh Yeah)" מהאלבום *[[Bad Reputation (שיר)|Bad Reputation]]* הגיע למספר 20 בבילבורד הוט 100.

לאחר שהוציאה שלושה אלבומים נוספים בין 1983 ו-1986, ג'ט חזרה למצעדים עם האלבום *Up Your Alley*, ב-1988. הוא הגיע ל-20 המובילים בבילבורד 200, והיה אלבום הפלטינה השני (והאחרון) שלה בארצות הברית. האלבום כלל את הסינגל טופ-10 "I Hate Myself for Loving You". הפעם הבאה שעלתה למצעדים היה עם האלבום *Unvarnished* שהגיע למקום 47 בבילבורד ב-2013. היא יצאה עם מגוון אלבומי אוספים במהלך שנות ה-1990 ושישה אלמובי אולפן נוספים.

## אלבומים
### אלבומי אולפן

### EP

### אוספים

### אחרים

## סינגלים

## הופעות אורח

## הערות שוליים

ג'ט, ג'ואן
*
קטגוריה:אלבומי ג'ואן ג'ט
דנמרק באירוויזיון 1957

לרשת השידור של דנמרק הוגשו 117 שירים לקראת אירוויזיון 1957, מתוכם רק 6 נבחרו לתחרות הקדם שנערכה. שני זמרים התחרו בבחירת השיר - בירטה וילקה וגוסטב וינקלר. כל אחד מהם הופיע לבד עם שני שירים, וכן שניהם ביצעו שני דואטים יחדיו. צוות שיפוט של 10 אנשים בחר את הזוכה, ורק שמות שני השירים המובילים הוכרזו - שני הדואטים שביצעו. התחרות שודרה ב-17 בפברואר 1957, והנחה אותה וולמר סורנסן.

1957
קטגוריה:מדינות באירוויזיון 1957
הממלכה המאוחדת באירוויזיון 1959

לקראת אירוויזיון 1959 בריטניה ערכה תחרות קדם בשם *Eurovision Song Contest British Final* איתה היא בחרה את השיר לאירוויזיון 1959. התחרות נערכה במתכונת של שני חצאי גמר וגמר והנחה אותה פיט מורי.

**חצי גמר ראשון**(2 בפברואר 1959)

**חצי גמר שני**(5 בפברואר 1959)

** הגמר**(7 בפברואר 1959)

קטגוריה:הממלכה המאוחדת באירוויזיון
קטגוריה:מדינות באירוויזיון 1959
קטגוריה:1959 בממלכה המאוחדת
ציון חגי

**ציון חגי** (נולד בשנת 1950) הוא רופא ישראלי, מומחה למיילדות וגינקולוגיה במרכז הרפואי קפלן, ראש החוג למנהל מערכות בריאות במרכז האקדמי פרס ברחובות ויושב ראש ההסתדרות הרפואית בישראל.

## ביוגרפיה
סיים את לימודי הרפואה בבית הספר לרפואה ע"ש סאקלר באוניברסיטת תל אביב. בשנים 1979-1985 התמחה בתחום המיילדות והגינקולוגיה בבית החולים סורוקה בבאר שבע. עם סיום ההתמחות נסע לארצות הברית, שם ביצע תת-התמחות בתחום רפואת האם והעובר באוניברסיטת ייל, ניו הייבן, קונטיקט.

לאחר חזרתו ארצה, בשנת 1990, מונה למנהל היחידה להריון בסיכון גבוה במרכז הרפואי קפלן ברחובות. בשנת 1996 מונה למנהל חטיבת נשים ויולדות בקפלן, תפקיד אותו מילא במשך 21 שנים, עד אפריל 2017. תחת ניהולו זכתה החטיבה פעמיים בתואר המערך המצטיין בבתי החולים של שירותי בריאות כללית בהתייחס למדדים קליניים, הוראה, פרסום מחקרים וחדשנות רפואית.

חגי פרסם מעל 100 מחקרים רפואיים מקוריים שהתפרסמו בכתבי עת ובעיתונות הבינלאומית ועיקרם עוסק בתחום רפואת האם והעובר וסיבוכי הריון בכלל ובסוכרת הריונית בפרט.

במסגרת פעילותו באיגוד המקצועי למיילדת וגינקולוגיה נבחר חגי לכהן כיו"ר החברה הישראלית לרפואת האם והעובר ואף כיהן בעברו כיו"ר החברה הישראלית לאנדוסקופיה גניקולוגית.

לאחר שמונה למנהל חטיבת נשים ויולדות נבחר לכהן גם כיו"ר ועד הרופאים במרכז הרפואי קפלן, ובתפקיד זה מכהן עד היום. בשנת 2014 נבחר לתפקיד של יו"ר ועד חטיבת הרופאים בבתי החולים של שירותי בריאות כללית, במסגרתו ייצג 14 בתי החולים מול הנהלת שירותי בריאות כללית.

חגי משמש גם כמנהל החינוך הרפואי במרכז הרפואי קפלן, ובמסגרת זו אחראי על ההתמחות והסטאז' בכלל בית החולים.

במאי 2018, לאחר שהוסכם כמועמד יחיד, נבחר ליו"ר הר"י בלא שיוצבו מתמודדים מולו, ונכנס לתפקיד זה ב-1 באוקטובר 2018.

במרץ 2020, עם הכניסה למשבר הקורונה, הוביל פרופ' חגי את המשא ומתן עם הממשלה על הסכם קיבוצי זמני, שאיפשר את המעבר למשמרות עבודה של 12 שעות מבלי לפגוע בשכר הרופאים.

במאי אותה שנה, עם הירידה במספר החולים והסימנים שמעידים על חזרה לשגרה, ניצל פרופ' חגי את הסכם הקורונה כדי לקדם פיילוט לבדיקת משמעות קיצור משך התורנות במרכז הרפואי שיבא. במקביל, הנחה פרופ' חגי להקים את הוועדה העליונה לבחינת מתכונת עבודת הרופאים ואופי התורנויות בבית החולים, שתדון בין היתר בקיצור משך התורנות של רופאים מתמחים, העומד כיום על 26 שעות.

## חיים אישיים
חגי הוא תושב רחובות, נשוי ואב לשלושה וסב לשבעה נכדים.

## קישורים חיצוניים

* 
*היו"ר הבא של ההסתדרות הרפואית: פרופ' ציון חגי מבית החולים קפלן באתר doctorsonly
* 
* 
* 
* 
* 
*"אנו חיים בעידן של התפוצצות במידע הרפואי", הרצאה של פרופ' ציון חגי בכנס Next של קשת, 11.2.2021

## הערות שוליים

קטגוריה:גינקולוגים ישראלים
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל האוניברסיטה העברית בירושלים: רפואה
קטגוריה:ראשי ההסתדרות הרפואית בישראל
קטגוריה:סגל מרכז רפואי קפלן
קטגוריה:רחובות: אישים
קטגוריה:סגל המרכז האקדמי פרס
קטגוריה:ישראלים שנולדו ב-1950
אריומיים

**אַרְיוֹמִיִּים** (שם מדעי: **Ariommatidae**) היא משפחת דגי גרם מסדרת הדקראים הקרובים לכפחניים ובתוכה סוג יחיד - **אַרְיוֹמָה** (*Ariomma*) בו 9 מינים.

דגים אלה חיים במים עמוקים לאורך המדף היבשתי בכל האוקיינוסים, בדרך כלל הרחק מהחופים, והם בעלי גוף כסוף עד שחור בעל קוצי סנפיר לאורך גופם וחלק אחורי המזכיר גוף של צניניות. המין אריומה קצרת-סנפיר (*Ariomma brevimanum*) יכול להגיע לאורך 80 סנטימטרים, אך רוב המינים מגיעים לאורך 20–30 סנטימטרים בלבד. הם בעלי ראש מוגבה ופיותיהם קטנים, והם ניזונים מיצורים החיים על הקרקעית ומדגים קטנים.

חלק ממינים אלה מהווים דגי מאכל מסחריים.

## מיון
*משפחה **אריומיים** (Ariommatidae)
**סוג **אריומה** (*Ariomma*)
***מין *Ariomma bondi*
***מין אריומה קצרת-סנפיר (*Ariomma brevimanum*)
***מין *Ariomma dollfusi*
***מין *Ariomma helena*
***מין אריומה ים-סופית (*Ariomma indicum*)
***מין *Ariomma luridum*
***מין *Ariomma melanum*
***מין *Ariomma parini*
***מין *Ariomma regulus*

## קישורים חיצוניים

קטגוריה:בעלי חיים שתוארו ב-1904
קטגוריה:טקסונים שתוארו בידי דייוויד סטאר ג'ורדן
קטגוריה:דמויי-כפחן
דנמרק באירוויזיון 1959

דנמרק בחרה את הנציג שלה לאירוויזיון 1959 באמצעות קדם לאומי בשם Dansk Melodi Grand Prix. התחרות נערכה ב-12 בפברואר 1959 והנחה אותה סייר וולמר-סורנסן. 2 זמרים ו-2 זמרות לקחו חלק בתחרות כאשר כל אחד מהם שר שיר אחד ומבצע דואט עם מתמודד נוסף, ובסך-הכל 6 שירים. השיר הזוכה נבחר על ידי צוות שופטים שהורכב מ-4 אנשים, ורק שלושת המקומות הראשונים הוכרזו.

1959
קטגוריה:מדינות באירוויזיון 1959
שווייץ באירוויזיון 1957

**[[שווייץ באירוויזיון|שווייץ]] ב[[אירוויזיון 1957]]** השתתפה עם השיר "L'enfant que j'étais" שאותה ביצעה ליס אסיה. השיר סיים במקום ה-8 עם 5 נקודות.

## לפני אירוויזיון
### בחירת השיר והנציג
לקראת אירוויזיון 1957 שווייץ המשיכה באותו הפורמט מהשנה הקודמת ובחרה את המועמד שלה לאירוויזיון באמצעות תחרות קדם עם מספר משתתפים. המבצעים שהתחרו על הזכות לייצג את שווייץ באירוויזיון הם ליס אסיה (זוכת האירוויזיון הראשון), ג'ו רולנד (שהשתתף גם בתחרות הקדם של 1956) וג'יאני פררסי. התחרות נערכה ב-11 בפברואר 1957.

1957
קטגוריה:מדינות באירוויזיון 1957
הממלכה המאוחדת באירוויזיון 1957

בריטניה ערכה עבור אירוויזיון 1957 תחרות קדם רבת משתתפים שנערכה בארבעה שלבים - 3 חצאי גמר והגמר עצמו. את התחרויות הנחה דייוויד ג'ייקובס. בשני חצאי הגמר הראשונים התמודדו 7 מבצעים שונים בכל אחד, כאשר כל אחד מהם מבצע שיר אחד. בחצי הגמר השלישי השתתפו 5 זמרים שביצעו שיר אחד כל אחד. מכל חצי גמר נבחרו 2 שירים שהתמודדו אחד מול השני בערב הגמר. בערב הגמר כל שיר הוצג פעמים על ידי שני זמרים שונים. המבצע הראשון ששר את השיר היה המבצע ששר אותו כבר בחצי הגמר (מלבד השיר "Once"), והמבצע השני היה מבצע שעוד לא השתתף בתחרות.

בסוף תחרות הגמר, צוות שיפוט בחר את השיר הטוב ביותר כאשר המבצע שיישלח לאירוויזיון נבחר באמצעות ועדה פנימית. הזמרת פטרישיה ברדין נבחרה לייצג את בריטניה באירוויזיון 1957 עם השיר "All". רוב השמות של השירים שהתחרו בתחרות הקדם אינם ידועים כיום, כמו גם התוצאות.

**הגמר**
(12 בפברואר 1957)

קטגוריה:הממלכה המאוחדת באירוויזיון
קטגוריה:מדינות באירוויזיון 1957
קטגוריה:1957 בממלכה המאוחדת
יצחק רביץ

[ממוזער|יצחק רביץ במפגש עם [נשיא מדינת ישראל|נשיא המדינה ראובן ריבלין ומנהיגות ברשויות המקומיות. הוקרה על עשייתם למען הציבור בתקופת המאבק בנגיף הקורונה, ינואר 2021]]
**יצחק רביץ** (נולד ב-25 ביולי 1973, ה'תשל"ג) הוא פוליטיקאי ואיש ציבור חרדי ישראלי, ראש המועצה המקומית קריית יערים. היה בעבר סגן ראש עיריית ביתר עילית.

## ביוגרפיה
רביץ נולד בירושלים לאביגיל ואברהם רביץ. סבו הרב אריה ליב רביץ היה אב בית דין ורב שכונה בתל אביב. למד בישיבה קטנה של עטרת ישראל, ולאחר מכן בישיבת חברון. לאחר נישואיו התגורר תקופה קצרה ברובע היהודי בעיר העתיקה בירושלים, עד מעברו לביתר עילית. בביתר עילית, הקים ישיבה וכולל בחצר ביתו, שם למד. פתח בעיר מספר מוסדות ציבוריים, וניהל רשת כוללים. לשם השגת מימון חלק את מקום מגוריו תקופה בין ביתר עילית לארצות הברית. היה מעורב בניהול הכספי של ישיבת חברון וממקימי קרן 'ועד הבוגרים' בישיבה שמטרתה לגייס תרומות מבוגרי הישיבה. ושימש כראש תחום החרדים בג'וינט במקביל לעבודה בקרן וולפסון. ב-2001 נבחר לכהן כחבר כחבר עירית ביתר מטעם דגל התורה. באוגוסט 2013, בהתמודדות על המקום הראשון במסגרת בחירות פנימיות לרשימת הסיעה בעיר, ניצח רביץ את יוסף שטרית בסיבוב השני שהתקיים בין שני המועמדים ונבחר ליו"ר סיעת דגל התורה בעיר. בשנת 2013 הודיע רביץ כי אם ראש עיריית ביתר עילית מאיר רובינשטיין לא יתמודד, הוא יתמודד על ראשות העיר, לאחר הבחירות שמש כסגן ראש עיריית ביתר עילית.

ביולי 2018 דודי זלץ, עוזרו של ח"כ יעקב אשר, גבר על רביץ בבחירות הפנימיות לרשימה. בספטמבר אותה שנה, לקראת הבחירות לרשויות המקומיות, הודיעה דגל התורה כי תריץ את יצחק רביץ כמועמד המפלגה לראשות מועצת קריית יערים. לצורך כך עבר רביץ להתגורר בקריית יערים. ראש המועצה המכהן, אברהם רוזנטל הודיע כי יתמודד למרות כן. לאחר משא ומתן בין רביץ ודגל התורה לבין רוזנטל, סוכם כי רוזנטל יהיה מועמד דגל התורה בעוד רביץ ישובץ ברשימתו של רוזנטל וימונה לסגנו, ולאחר שנה רוזנטל יפרוש ורביץ יתמודד לראשות המועצה. בעקבות כך הוגשה רק רשימה אחת למועצה ומועמד אחד לראשות ולא התקיימו בחירות ביישוב. שבוע וחצי לאחר מועד הבחירות נפטר רוזנטל באופן פתאומי מדום לב, וב־20 בנובמבר נבחר רביץ לראש המועצה הזמני, עד לבחירות שנערכו ב־8 בינואר 2019. בבחירות גבר רביץ על יעקב פלאי, מועמד עצמאי שרץ מולו, ברוב של 60.42%.

בבחירות למועצת קריית יערים בפברואר 2024 התמודד רביץ כמועמד יחיד לראשות המועצה. רביץ זכה ל־63.9% מקולות המצביעים כשכ־36% מצביעים בפתק ירוק (נגד). רשימתו של רביץ, שנתמכה על ידי דגל התורה, קיבלה 4 מתוך 9 מושבים בעוד המפלגה המתחרה ש"ץ קיבלה 5.

## חיים אישיים
נשוי לרבקה רביץ, שכיהנה כראש הסגל בבית נשיא המדינה ראובן ריבלין, ולהם 12 ילדים.

## קישורים חיצוניים

*מוסף עיר ועיר, קו עיתונות - מוסף חג סוכות תשע"ט, עמ' 31.
* 

## הערות שוליים

קטגוריה:בוגרי ישיבת חברון כנסת ישראל
קטגוריה:ביתר עילית: אישים
קטגוריה:ראשי רשויות מקומיות מטעם דגל התורה
קטגוריה:חרדים ישראלים
קטגוריה:ראשי מועצת קריית יערים
קטגוריה:ישראלים שנולדו ב-1973
בלוריתניים

**בְּלוֹרִיתָנִיִּים** (שם מדעי: Centrolophidae) הם משפחת דגים ימיים מקבוצת דמויי-כפחן שבסדרת הדקראים בה 7 סוגים ו-31 מינים. הם חיים בימים ממוזגים וטרופיים ברחבי כל האוקיינוסים, ושוחים בשכבה האפיפלגית, אך יכולים גם לצלול מתחת 1,500 מטרים.
## מאפיינים
חלק מהמינים כמו היפרוגליף אנטארקטיקה יכולים להגיע לאורך 1.4 מטרים ולשקול עד 63 קילוגרם ובלוריתן שחור (*Centrolophus niger*) שמגיע לאורך של 150 סנטימטרים. גופם עגלגל, והם בעלי עיניים גדולות מאוד אך, פיות וסנפירים קטנים עם סנפירי שת גבוהים.

צעירי חלק ממיני דגים החיים בצפון האוקיינוס השקט מסתובבים סביב מדוזות כדי להתגונן מטורפים, וכדי להיזון משיירי ארוחת המדוזות. דגים גדולים יותר ניזונים מדגים קטנים ומחסרי חוליות ימיים כגון סרטנאים, רכיכות, מדוזות, הידרתים, מסרקניות וסלפיים.

## סוגים
*סוג ומין יחיד בלוריתן שחור (*Centrolophus niger*)
* *Hyperoglyphe* - בו 6 מינים
* *Icichthys* - בו 2 מינים
* *Psenopsis* - בו 6 מינים
* *Schedophilus* - בו 8 מינים
* *Seriolella* - בו 6 מינים
* *Tubbia* - בו 2 מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1846
קטגוריה:טקסונים שתוארו בידי שארל לוסיאן בונפרטה
קטגוריה:דמויי-כפחן
פתלתוליים

**פתלתוליים** (שם מדעי: Xenisthmidae) הם משפחה של דגי גרם מסדרת הדקראים הקרובים לקברנוניים וחיים על קרקעית הים החולית. הם חיים בימי האזור האינדו-פסיפי סביב שוניות אלמוגים. חלק מהחוקרים סוברים שמשפחה זו צריכה להיכלל תחת משפחת האלאוטריים.

אלו דגים קטנים מאוד באורך של עד 3 סנטימטרים, והם בעלי גוף דקיק מוארך עם פיות גדולים ולסת תחתונה הפעורה מטה מעבר לרגיל, והם בעלי עיניים גדולות וסנפירי חזה רחבים. רבים מהם מפוספסים ומסווים עצמם על הצמחייה או האלמוגים בהם הם חיים. חלקם מגיעים עד למים רדודים מאוד ואף מגיחים לחוף.

## סוגים
*סוג ומין יחיד *Allomicrodesmus dorotheae*
*סוג ומין יחיד *Gymnoxenisthmus tigrellus*
* *Paraxenisthmus*
*סוג ומין יחיד *Rotuma lewisi*
*סוג ומין יחיד *Tyson belos*
* *Xenisthmus*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1923
קטגוריה:טקסונים שתוארו בידי דייוויד סטאר ג'ורדן
קטגוריה:דמויי-קברנון
גדלסתיים

**גדלסתיים** (שם מדעי: Kraemeriidae) הם משפחה של דגי גרם מסדרת הדקראים הקרובים לקברנוניים ונראים כמותם. כמה חוקרים מגדירים את מיני המשפחה כחלק ממשפחת הקברנוניים הגדולה. הם חיים רוב זמנם בהתחפרות בחולות הימיים.

מינים אלו מצויים רק באזור הטרופי של האזור האינדו-פסיפי מחופי האוקיינוס ההודי עד למרכז האוקיינוס השקט. מין אחד *Gobitrichinotus arnoulti* אנדמי למימי מדגסקר. הם חיים בעומקים רדודים ומצויים בעיקר בשוניות אלמוגים או בחוליות בקרבת החופים. כמה מינים מצויים במים מליחים ואף במקווי מים מתוקים.

לדגים אלה צורה מוארכת, והם בעלי סנפירי חזה קצרים ורחבים וסנפירי גב ושת קוצניים. לסתותיהם גדולות יחסית, ומהם קיבלו את שמם. אורכם המרבי מגיע ל-6 סנטימטרים.

## מיון
*סוג *Gobitrichinotus*
**מין *Gobitrichinotus arnoulti*
**מין *Gobitrichinotus radiocularis*
*סוג *Kraemeria*
**מין *Kraemeria bryani*
**מין *Kraemeria cunicularia*
**מין *Kraemeria galatheaensis*
**מין *Kraemeria merensis *
**מין *Kraemeria nuda*
**מין גדלסת חולית (*Kraemeria samoensis*)
**מין *Kraemeria tongaensis*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1935
קטגוריה:טקסונים שתוארו בידי גילברט פרסי וויטליי
קטגוריה:דמויי-קברנון
הבחירות לראשות עיריית מוסקבה (1996)

**הבחירות לראשות העיר מוסקבה 1996** התקיימו ב-16 ביוני, בו זמנית עם הבחירות לנשיאות. בבחירות זכה בניצחון מוחץ יורי לוז'קוב.
## רקע
אחרי התפטרותו של גבריאיל פופוב ב-6 ביוני 1992 לראש העיר של מוסקבה נבחר, סגן ראש עיריית מוסקבה דאז יורי לוז'קוב. הניסיונות של מועצת העיר לקרוא לבחירות מוקדמות בוטלו על ידי בית המשפט. חוק הבחירות לראש העיר של מוסקבה שהחליף את תקנות 1991 אומץ על ידי הפרלמנט העירוני ב-27 בספטמבר 1995. בהתאם לחוק זה כהונתו של ראש העיר הופחתה ל-4 שנים ובהתאם לצו מיוחד של הנשיא מועד הבחירות הוכרז כ-16 יוני 1996.
## מועמדים
ניצחונו של יורי לוז'קוב בבחירות האלה לא היה מוטל בספק. בנוסף לפופולריות העצומה של ראש העיר בקרב המוסקבאים השפיע על כך גם חולשת המועמדים האחרים. היריב הוותיק לראשות העיר (שאפילו הכריז במהלך אירועי אוקטובר 1993 כ"ראש האדמיניסטרציה של מוסקבה") אלכסנדר קראסנוב, כמו גם מועמדת השמאל אולגה סרגייבה, שלא זכתה לתמיכת המפלגה הקומוניסטית. השתתפותו של ואלרי שנצב כמועמד לתפקיד סגן ראש העיר, לצד לוז'קוב אפשרה ללוז'קוב למשוך חלק משמעותי מציבור הבוחרים הקומוניסטי. מועמד מינורי נוסף בשם ולדימיר פילוננקו השתתף בבחירות, אך לא היה לו כל סיכוי בבחירות שהיוו ניצחון מוחץ ללוז'קוב.

## תוצאות

מאחר שהבחירות לראש העיר נערכו במוסקבה יחד עם הבחירות לנשיאות ומספר גדול של מצביעים הופנו לאזורים אחרים, המספר הכולל של הבוחרים משתנה מנתון לנתון. במקרה השני המספר עמד על 6,827,753 אנשים, אם סופרים את אחוז הקולות מהם, נראה שבפועל לוז'קוב קיבל את תמיכת 95% מהקולות.

## קישורים חיצוניים
* cfo.gov.ru/regions/MOW
* ria.ru/spravka
## הערות שוליים

קטגוריה:בחירות במוסקבה
קטגוריה:1996 ברוסיה
קטגוריה:1996 בפוליטיקה
תולענוניים

**תולענוניים** (שם מדעי: Microdesmidae) הם משפחת דגים ימיים מסדרת הדקראים מתת-סדרת דמויי-קברנון. במשפחה זו 2 תת-משפחות: Ptereleotrinae בה 8 סוגים ו-Microdesminae בה 5 סוגים. כמה חוקרים מפרידים את שתי תת-המשפחות למשפחות נפרדות.

דגים אלה דומים לקברנוניים היכולים להגיע לאורך 12 סנטימטרים ובעלי סנפירים קטנים מאוד וגוף מוארך המזכיר תולעת ומכאן שמם. עיניהם ולסתותיהם גדולות, והם בעלי סנפיר גבי קוצני, סנפירי שת ארוכים וזנב דק. הם לא מתרחקים מהקרקעית, והם מצויים בכל האוקיינוסים והימים הטרופיים, ואף במים מליחים ובשפכי נהר. מזונם כולל בעיקר דגים קטנים מהם וסרטנים שוחים כמו שטרגליים.

## מיון
*תת-משפחה Ptereleotrinae
**סוג *Aioliops*
**סוג *Navigobius*
**סוג *Nemateleotris*
**סוג *Oxymetopon*
**סוג *Parioglossus*
**סוג חולית (*Ptereleotris*) - בעבר שויך למשפחה עצמאית: חוליתיים (Ptereleotridae)
**סוג ומין יחיד *Pterocerdale insolita*
**סוג ומין יחיד *Zagadkogobius ourlazon*
*תת-משפחה Microdesminae
**סוג *Cerdale*
**סוג ומין יחיד *Clarkichthys bilineatus*
**סוג *Gunnellichthys*
**סוג *Microdesmus*
**סוג *Paragunnellichthys*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1912
קטגוריה:טקסונים שתוארו בידי צ'ארלס טייט רגן
קטגוריה:דמויי-קברנון